b'\n_START_ARTICLE_\nVodni reaktivni motor\n_START_PARAGRAPH_\nVodni reaktivni motor (ang: Pump-Jet, Hydrojet, ali Water Jet) je mehanska naprava, ki ustvarja pogonsko silo z visokohitrostnim curkom vode. Vodne reaktivne motorje poganjajo dizelski, bencinski ali turbinski motorji. Mo\xc5\xbeni sta dve izvedbi: propeler z okvirjem (ducted propeller) ali pa centrifugalna \xc4\x8drpalka in potisna \xc5\xa1oba._NEWLINE_Italijanski izumitelj Secondo Campini je predstavil prvi delujo\xc4\x8di\xc2\xa0\xc2\xbbpumpjet\xc2\xab\xc2\xa0v Benetkah leta 1931. Campini ni zaprosil za patent, naprava je imela tudi te\xc5\xbeave z materiali, imela je kratko \xc5\xbeivljenjsko dobo in se ni tr\xc5\xbeila komercialno._NEWLINE_Novozelandski izumitelj Sir William Hamilton je predstavil prvi reaktivni \xc4\x8doln - Jet Ski. Podjetje CWF Hamilton Ltd je eno izmed glavnih na podro\xc4\x8dju vodnih reaktivnih motorjev._NEWLINE_Vodne reaktivne motorje se je sprva uporabljalo za majhna rekreacijska plovila, po letu 2000 pa tudi za ve\xc4\x8dja, kot so visokohitrostni trajekti in voja\xc5\xa1ke ladje. Uporabljajo se tudi na novej\xc5\xa1ih jedrskih podmornicah, ker s tem tudi zmanj\xc5\xa1ajo hrup in je manj kavitacije._NEWLINE_Ladje dose\xc5\xbeejo hitrost do \xc4\x8dez 40 vozlov (74 km/h).Ladje s temi motorji so po navadi zelo manevrirne. Primeri uporabe so hitri patruljni \xc4\x8doln Super Dvora Mk III, Hamina, fregata Valour, Stena trajekti in ameri\xc5\xa1ki obalni bojni \xc4\x8dolni.\n_START_SECTION_\nBiolo\xc5\xa1ki vodni reaktivni motor\n_START_PARAGRAPH_\nV \xc4\x8dasu ordovicija, se je tudi v naravi pojavil podoben na\xc4\x8din pogona na organizmih glavono\xc5\xbecev.\n_START_SECTION_\nDelovanje\n_START_PARAGRAPH_\nVodni reaktivni motor deluje tako, da vsrkava vodo - po navadi pod trupom. Centrifugalna \xc4\x8drpalka (po navadi za velike hitrosti) ali pa aksialna (za sredje hitrosti) pove\xc4\x8da hitrost vode, ki potem izstopi skozi \xc5\xa1obo in tako ustvarja potisk. Velikokrat se da plovilo krmiliti z usmerjanjem potisne \xc5\xa1obe, v nekaterih primerih ni potrebno smerno krmilo - kar zmanj\xc5\xa1a vodni upor. Lahko se tudi uporabi obra\xc4\x8dalnik potiska za premikanje nazaj. Pri plovilih z vodnimi reaktivni motorji je prisoten Coand\xc4\x83 efekt, ki ga treba kompenzirati.'